**Inovačná súťaž Európskeho patentového úradu**

Pri  príležitosti  40.  výročia  podpísania Európskeho patentového dohovoru(EPD),  na  základe  ktorého  bol zriadený Európsky patentový úrad (EPÚ) sosídlom  v Mníchove, vyhlásila táto inštitúcia v r. 2013 súťaž "EPO Innovation  Contest" pre študentov vysokých škôl všetkých zmluvných štátov EPD.

**Zámer súťaže:** poskytnúť  študentom možnosť preskúmania skrytého bohatstva existujúcich patentových dokumentov a navrhnúť nové oblasti inovácií,  najmä  zo  sektorov  zelené  technológie a udržateľný rozvoj.
Súťažiaci  budú  v  úzkom kontakte s patentovými odborníkmi EPÚ a zmluvných štátov  a  budú  mať  k dispozícii podporu z Európskej patentovej akadémie, národných patentových úradov a z PATLIB Centier.

Súťaž je určená pre študentov všetkých odborov, ktorí dosiahli vek 18 rokov a sú zapísaní na univerzite, vysokej škole alebo podobnej vzdelávacej inštitúcii. Účasť v súťaži nie je spoplatnená.

**Úloha  súťažiacich: definovať výskumný projekt potenciálne zaujímavý z hľadiska budúceho výskume a vývoja (R&D).

Projekt má obsahovať nasledujúce časti:**
1/ Opis technických problémov,  ktoré sa v súčasnej dobe vyskytujú v
jednej z nasledujúcich oblastí:
A. Trvalo udržateľná produkcia potravín
B. Ekologická výroba a uchovanie energie
C.  Riadenie odpadového hospodárstva, recyklácia, mestská ťažba (druhotných
surovín z prímestských skládok)
D. Inteligentné systémy riadenia dopravy a prepravy
E. Technológie pre inteligentné domácnosti

2/ Použitie patentových databáz a prezentáciu súčasného stavu vývoja v
danej oblasti - "stav techniky"

3/ Všeobecný prieskum potenciálu trhu pre navrhnuté riešenia

**Úloha  Úradu  priemyselného  vlastníctva  SR  v  tejto súťaži:**

zbierať prihlášky a následne vybrať jednotlivých súťažiacich alebo súťažné tímy pre každú technickú  oblasť.  Záujemcovia predložia životopis  (maximálne 2
strany) a koncept svojho projektu, kde opíšu problém zo zvolenej oblasti a
uvedú, prečo by nájdenie riešenia bolo prínosom.

**Jednotlivci   alebo   tímy   vybraní   do  súťaže  budú  zaregistrovaní  na
špecializovaný  diaľkový  vzdelávací kurz, ktorý im ponúkne návod na rozvoj
pôvodnej myšlienky a ďalšie vedenie projektu.**Diaľkový vzdelávací program bude prebiehať od 18. marca do 13. júna 2013.

**Pracovný  jazyk  tohto  programu  a  odborného  vedenia** bude angličtina.
**Záverečný  projekt**  môže  byť predložený v angličtine, francúzštine alebo v nemčine. Termín predloženia hotového projektu je 13. júl 2013.

**Registrácia do súťaže trvá od 14. januára 2013 do 15. marca 2013.

*Prihlášky do súťaže*** *musia byť zaslané Úradu priemyselného vlastníctva SR****najneskôr do 28. februára 2013 na adresu:*** *Úrad priemyselného vlastníctva SR
     Ing. Lucia Bocková
     Kancelária predsedu a medzinárodných vzťahov
     Švermova 43
     974 04 Banská Bystrica 4*
***Na obálke uveďte "EPO Innovation Contest"***
O  víťazoch rozhodne medzinárodná porota. Víťazi budú pozvaní na slávnostné udeľovanie cien, ktoré sa uskutoční 17. októbra 2013 v Mníchove. EPÚ uhradí náklady na cestu a ubytovanie.

**Víťaz každej z kategórií bude odmenený sumou 5.000 eur.**
Na  slávnostnom  odovzdávaní  cien  budú mať víťazi príležitosť prezentovať svoj výskumný projekt pred významným publikom.
Pravidlá súťaže  sa nachádzajú na nasledujúcej adrese:
[http://www.epo.org/learning-events/40epc/competition.html](https://webmail.stuba.sk/Redirect/www.epo.org/learning-events/40epc/competition.html)

Tešíme sa na nové nápady vašich študentov!

S pozdravom

Ing. Lucia Bocková

Úrad priemyselného vlastníctva SR
Kancelária predsedu a medzinárodných vzťahov Švermova 43
974 04  Banská Bystrica
tel.: +421 (0) 48/4300 276
fax: +421 (0) 48/4300 402
e-mail: lucia.bockova@indprop.gov.sk
web: www.upv.sk, www.patentovat.sk